
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL BEŠEIMININKIŲ KAČIŲ ŠĖRIMO VIETOS KĖDAINIŲ MIESTE NUSTATYMO

2023 m. gruodžio 27 d. Nr. AD-1-11051
Kėdainiai

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Gyvūnų laikymo savivaldybių teritorijų gyvenamosiose vietovėse tvarkos aprašo, patvirtinto Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336 „Dėl Gyvūnų laikymo savivaldybių teritorijų gyvenamosiose vietovėse tvarkos aprašo patvirtinimo“, 45 punktu, įgyvendindamas Gyvūnų laikymo Kėdainių rajono savivaldybėje taisyklių, patvirtintų Kėdainių rajono savivaldybės administracijos direktoriaus 2013 m. spalio 4 d. įsakymu Nr. AD-1-1192 „Dėl Gyvūnų laikymo Kėdainių rajono savivaldybėje taisyklių tvirtinimo“, 39 punktą bei atsižvelgdamas į Tamaros Andrianovos 2023 m. gruodžio 8 d. prašymą (gavimo data 2023 m. gruodžio 8 d., registracijos Nr. S1-1331):
1. N u s t a t a u  bešeimininkių kačių šėrimo vietą Nr. 3 Kėdainių mieste šalia P. Lukšio g. 9 namo (vietos LKS koordinatės 6128715; 499095).
2. P a v e d u  Kėdainių rajono savivaldybės administracijos Kėdainių miesto seniūnijai nurodytą vietą pažymėti ženklu pagal nustatytus reikalavimus ir vykdyti šio įsakymo kontrolę.
3. N u r o d a u  asmenims, šeriantiems bešeimininkes kates, nuolat prižiūrėti (valyti, tvarkyti, surinkti pašaro likučius, šiukšles, indus ir kt.) nustatytą bešeimininkių kačių šėrimo vietą.
4. Asmenys, pažeidę šiuos reikalavimus, atsako Lietuvos Respublikos teisės aktuose nustatyta tvarka.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

